钦定古今图书集成/明伦汇编/氏族典/第558卷 > 司马保
## 钦定古今图书集成/明伦汇编/氏族典/第558卷 > 司马保

按《晋书高密文献王泰传》：“泰子模，模子保，字景度，少
有文义，好述作。初拜南阳国世子。模遇害，保在上邽，
自号大司马，承制置百官。愍帝即位，以保为右丞相，
加侍中，都督陕西诸军事，寻进位相国。愍帝蒙尘，保
自称晋王。是岁，保病薨，无子，张春立。宗室司马瞻奉
保后，刘曜杀之。陈安奉保丧，以天子礼葬于上邽，谥”
曰“元”